stanford-oval/wikipedia huggingface dataset:
Aleix Espargaró
Ura > MotoGP > Aprilia (2017–)

Espargaró siirtyi kahden vuoden sopimuksella Aprilialle jäätyään Suzukilla ilman sopimusta. Hän aloitti avauskautensa hyvin sijoittumalla avauskilpailussa Qatarissa kuudenneksi. Vuonna 2015 MotoGP luokkaan tullut Aprilia kuului kuitenkin sarjan heikoimpiin talleihin, eikä pyörän suorituskyky ollut tarpeeksi hyvä taistelemaan kärkisijoista. Espargaró kärsi kauden aikana kahdeksan keskeytystä, joista suurin osa johtui teknisistä vioista. Espargaró onnistui kuitenkin ajamaan avauskilpailun jälkeen vielä viisi kertaa kymmenen parhaan joukkoon ollen muun muassa Aragonissa toistamiseen kuudes. Hän keräsi kauden aikana 62 pistettä ollen loppupisteissä 15:s. Sen sijaan Espargarón tallikaveri Sam Lowes ajoi tulokaskaudellaan vain kahdesti pisteille.
Kaudeksi 2018 Espargaró sai uudeksi tallikaveriksi toisen brittiläiskuljettajan Scott Reddingin. Aprilia ei ollut vieläkään luotettava pyörä, kun Espargaró joutui keskeyttämään kuudesti erinäisten vikojen vuoksi. Tällä kertaa hän onnistui ajamaan vain neljästi kymmenen parhaan joukoon, joista paras tulos tuli edelliskauden tapaan Aragonissa ollessaan kilpailun kuudes. Espargaró keräsi kauden aikana 44 pistettä, kun hänen tallikaveri Redding 20 pistettä.
Kaudella 2019 Espargaró ajoi tällä kertaa Andrea Iannonen tallikaverina, joka siirtyi Aprilialle Suzukilta. Espargaró onnistui parantamaan suoritustaan edelliskauteen nähden ajaen viidesti kymmenen parhaan joukkoon. Hän ajoi edelliskausien tapaan parhaimman sijoituksen Aragonissa ollen tällä kertaa seitsemäs. Espargaró onnistui keräämään 63 pistettä parantaen ensimmäisen Aprilia kauden pistemääräänsä yhdellä. Hänen tallikaverinsa Iannone sen sijaan keräsi 43 pistettä.
Ennen kauden 2020 alkua Aprilia ja Espargaró ilmoittivat kesäkuussa tehneensä kahden vuoden jatkosopimuksen.
Aiheesta muualla

Kuvia tai muita tiedostoja aiheesta Aleix Espargaró Wikimedia Commonsissa
Annette Zilinskas

| Annette Zilinskas |
| --- | --- |
 Annette on kuvassa äärioikealla.
Henkilötiedot
Syntynyt: 6. marraskuuta 1962 (ikä 61) Van Nuys, Los Angeles, Kalifornia, Yhdysvallat
Ammatti:  muusikko
Muusikko
Aktiivisena:  1981–
Soittimet:  kitara 
  [ Muokkaa Wikidatassa ] [ ohje ]  
Annette Celia Genevieve Zilinskas on yhdysvaltainen muusikko, joka soitti The Banglesin basistina vuosina 1981–1983, mutta palasi yhtyeeseen vuonna 2018.
Vuosina 1982–2006 hän oli Blood on the Saddle -yhtyeen jäsen.
Aiheesta muualla

Annette Zilinskas Internet Movie Databasessa. (englanniksi)
Alfândega da Fé

| Alfândega da Fé |
| --- | --- |
 Santuário do Imaculado Coração de Maria
 lippu:  vaakuna
 Alfândega da Fé Portugalin kartalla
 Koordinaatit: 41°21′N, 6°58′W 
Valtio:  Portugali
Alue:  Norte
Ala-alue:  Alto Trás-os-Montes
Piiri:  Bragança
Hallinto:  
 – Hallinnon tyyppi:  Kunta
 – Pormestari:  Eduardo Manuel Dobrões Tavares
Pinta-ala:  
 – Kokonaispinta-ala:  322 km²
Väkiluku (2022):  4 258
 – Väestötiheys:  13,2 as./km²
 
 www.cm-alfandegadafe.pt 
Infobox OKVirheellinen NIMI-arvo: 
Alfândega da Fé on Portugalin kunta Bragançan piirissä Norten hallintoalueella. Sen pinta-ala on noin 322 neliökilometriä ja väkiluku 4 258 (vuonna 2022). Kunnan väestötiheys on siten 13,2 asukasta neliökilometrillä.
Alfândega da Fén pormestari on sosialistisen puolueen Eduardo Manuel Dobrões Tavares. Kunnan juhlapäivä on 29. kesäkuuta.
Freguesiat

Agrobom
Alfândega da Fé
Cerejais
Eucísia
Ferradosa
Gebelim
Gouveia
Parada
Pombal
Saldonha
Sambade
Sendim da Ribeira
Sendim da Serra
Soeima
Vale Pereiro
Vales
Valverde
Vilar Chão
Vilarelhos
Vilares de Vilariça
Aiheesta muualla

Kuvia tai muita tiedostoja aiheesta Alfândega da Fé Wikimedia Commonsissa
Viralliset sivut (portugaliksi)
Bragançan piirin kunnat
Alfândega da Fé
Bragança
Carrazeda de Ansiães
Freixo de Espada à Cinta
Macedo de Cavaleiros
Miranda do Douro
Mirandela
Mogadouro
Torre de Moncorvo
Vila Flor
Vimioso
Vinhais
Annevi

| Annevi |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Anne
Infobox OKNimi-testi OK: 
Annevi on Suomessa ja Ruotsissa käytetty naisen etunimi. Se on Anneen pohjautuva uudismuodoste, joka sisältää pohjoismaisen nimipäätteen -vi. Sama pääte esiintyy esimerkiksi nimissä Gunnevi ja Hillevi.
Digi- ja väestötietoviraston mukaan Suomessa on vuoteen 2024 mennessä tilastoitu alle 40 Annevi-nimistä naista. Kaikki heistä ovat syntyneet ennen 2000-lukua.
Nimipäivä

Annevilla ei ole virallista eikä yleisesti tunnustettua nimipäivää suomalaisissa kalentereissa. Vuosina 1986–1992 Annevilla oli Ruotsin almanakassa nimipäivä 21. huhtikuuta.
Aki Riihimäki

Aki Riihimäki (s. 11. tammikuuta 1977) on peliuransa kauteen 2013–2014 päättänyt suomalainen lentopalloilija. Riihimäki on Korpilahden Martin kasvatteja. Seura on jäädyttänyt hänen pelinumeronsa, ja saman teki Pielaveden Sampo kaudella 2015–2016.
Riihimäki voitti pitkällä pelaajaurallaan 11 mitalia Mestaruusliigassa (3–7–1). Uransa kolmesta SM-kullasta hän voitti KuPS-Volleyssa kaksi vuosina 1998 ja 2000 ja yhden Pielaveden Sammossa vuonna 2009. ”Ako” pelasi urallaan Suomen lisäksi Saksan Bundesliigassa yhden kauden.
Ura

Ensimmäisen SM-liigaottelunsa Riihimäki pelasi 2. lokakuuta 1993. Tuolloin vasta 16-vuotias nuorukainen passasi avauskuusikossa Metso-Lentiksen väreissä pääsarjassa. Huippulahjakkuus huomattiin pian ympäri Suomen, ja seura olikin pian suurjoukkue KuPS-Volley. SM-kullasta hän pääsikin pian nauttimaan, kun KuPS-Volley valtasi ykköspaikan kaudella 1997–1998. Seuraavan kerran hän pääsi nostamaan suomenmestaruuden kunniaksi pokaalia kaudella 1999–2000 jälleen KuPS-Volleyn väreissä. Vuonna 2001 Riihimäki päätti siirtyä ammattilaiseksi ulkomaille Saksan kovatasoiseen Bundesliigaan. Uusi seura löytyi Leipzigin kaupungista. Vuoden Saksassa oltuaan Riihimäki palasi Suomeen Salon Piivolleyhin, jonka riveissä hän voitti kaksi peräkkäistä SM-hopeaa kausilla 2004, ja 2005.
Tämän jälkeen hän siirtyi pelaamaan vuodeksi Lentopallon 1-sarjaan Kempeleen Lentopallon riveihin, jonka hän nosti vuodessa SM-liigaan yhdessä Timo Tolvasen kanssa. Kauden jälkeen hän ei kuitenkaan jatkanut Kempeleessä vaan siirtyi takaisin Kuopion lähettyville, Pielaveden Sampoon pelaamaan. Sampon joukkueessa hän otti kaudella 2006–2007 SM-hopeaa, sekä Suomen cupin voiton.
Sammossa Riihimäki pelasi yhtämittaisesti kaudet 2006–2014 ja puki tuona aikana leijonapaidan ylleen 296 kertaa, johdattaen joukkueen kahdeksan kauden aikana seitsemän kertaa mitalipeleihin ja toimien ison osan ajasta myös joukkueen kapteenina. Tuolta ajalta on palkintokaapissa neljä SM-mitalia ja viisi Suomen Cupin mitalia, Mestaruusliigan tähdistössä neljänä vuotena ja valinta kauden parhaaksi miespelaajaksi 2010.
Riihimäki päätti historiallisen uransa pääsarjatasolla keväällä 2014 Sammon päätettyä kautensa nelostilaan. Liigauralle tuli mittaa näin 20 ja puoli vuotta.
Maajoukkue

Riihimäki esiintyi myös lentopallomaajoukkueessa. A-maaotteluita hän pelasi 80 vuosina 1998–2004.
Muuta

SM-liigan tähtikuusikkoon Riihimäki valittiin viisi kertaa, vuonna 2000 ja vuosien 2007–2010 aikana. Kauden parhaaksi miesliigapelaajaksi hänet valittiin 2010.
Saavutukset

Henkilökohtaiset:
SM-liigan tähtikuusikossa 2000, 2007, 2008, 2009, 2010
80 A-maaottelua
693 liigaottelua, eniten Suomessa
Joukkueessa:
3 SM-kultaa (1998, 2000, 2009)
7 SM-hopeaa (1997, 1999, 2004, 2005, 2007, 2008, 2010)
1 SM-pronssi (2001)
5 Suomen Cupin voittoa (1998, 2003, 2006, 2007, 2008)
5 Suomen Cupin hopeaa (1997, 1999, 2004, 2010, 2012)
Nuorten maajoukkueessa MM-kisojen neljäs tila 1995
Anna Kurimo

Anna Maria Kurimo, o. s. Lindén (4. huhtikuuta 1869 Pusula – 2. kesäkuuta 1938 Kollaja, Pudasjärvi) oli suomalainen vegetaristi joka kirjoitti ja suomensi kasvisruokavaliota ja luontaishoitoa käsitelleitä teoksia.
Kurimon vanhemmat olivat maanviljelijä Karl Fredrik Lindén ja Sofia Kuuliala. Hän kävi tyttökoulun (1887) ja kävi 1908 Tanskassa ja Ruotsissa perehtymässä vegetarismiin. Hän toimi Pusulan postinhoitaja 1888–1891. Uskelassa hän oli kolme vuotta kunnallislautakunnan jäsen ja kuului Salon Uskelan suomalaisuusseuran, naisjärjestön ja Suomalaisuuden liiton johtokuntiin.
Kurimo oli mukana perustamassa 1913 Suomen Vegetaristista yhdistystä ja oli sen sihteeri (toiminnanjohtaja) vuodesta 1913. Hän oli yhdistyksen julkaiseman lehden Terveys: luonnonparannustavan ystävien ja vegetariaanien äänenkannattajan toimittaja. Lehti perustettiin 1910, ja se ilmestyi 12 kertaa vuodessa aina vuoteen 1932 saakka. Kurimo oli Terveys-lehden toimittajana ensin Salossa ja sitten Oulussa ja Helsingissä.
Anna Kurimo oli vuodesta 1891 naimisissa metsäkasööri Fritz Kurimon (ent. Klutas) kanssa. He omistivat vuonna 1913 Salon lähelle perustetun Tyynelän lepokodin jonka yhteydessä oli kasvisravintola. Anna Kurimo piti Tyynelässä myös palvelijattarille kolmen kuukauden talouskursseja kasvisruokien valmistamisesta. Kurimot muuttivat vuonna 1918 Ouluun myytyään lepokodin. Suomen Vegetaristisen yhdistyksen toiminta siirtyi myös Ouluun ja Kurimo jatkoi yhdistyksen sihteerinä. Oulussa yhdistys järjesti muun muassa Kuudennen Pohjoismaisen Vegetaristisen kongressin.
Oulussa asuessaan Kurimo oli raittiusseura "Pohjan Leimun" johtokunnan jäsenenä. Hän hoiti Oulussa jonkin aikaa omaa sanomalehtikonttoria ja sen yhteydessä toiminutta kirja- ja paperikauppaa. Viimeksi hän hoiti miehensä kanssa Nuijamaan Rättijärvelle Saimaan kanavan varrelle perustamaa lepokoti Onnenlinnaa. Miehensä kuoltua Anna Kurimo muutti asumaan poikansa luo Pudasjärvelle.
Teokset

Kasvis keitto-kirja. Terveyden kirjasia n:o 1. Tampere 1911, 2. painos Tampere 1918
Kotien puutarhakirja ja lyhyt säilöönpano-opas : ohjeita keittiö-, marja-, hedelmä- ja koristekasvien viljelyyn ja hoitoon sekä kasviksien säilyttämiseen ; kirj. Frans Salonen ja Anna Kurimo. Terveyden kirjasia n:o 8. Tampere 1915
BitComet

BitComet on ilmainen Torrent-tekniikkaan perustuva peer-to-peer-, FTP- ja HTTP alustoja hyödyntävä tiedostonsiirto-ohjelma.
Muita vastaavia ovat muun muassa Bittorrent ja µTorrent.
Arne von Schoultz

Arne Martin Ormelie von Schoultz (10. marraskuuta 1874 Viipurin maalaiskunta - 3. toukokuuta 1957 Oslo) oli suomalainen ruotsin kielellä kirjoittanut kirjailija.
Henkilöhistoria

Arne von Schoultzin vanhemmat olivat insinööri, valtiopäivämies Karl Fredrik Sebastian von Schoultz ja Henriette Florence von Schoultz. Insinööri, valtiopäivämies Constantin Runo Georg von Schoultz oli hänen veljensä.
Teoksia

Judas : skådespel i sex akter.     Helsingfors 1927
Det stora äventyret : Stiltje - storm.            Söderström, Helsingfors 1930
Radio-opas : yleistajuisia ohjeita vastaanottimen hoidossa, vikojen etsimisessä, korjaamisessa y. m. sekä asemataulukko : Suomen oloihin sovellettu.      Teos, Tampere 1931
Ut i vida världen.         Söderström, Helsingfors 1931
Den stora examen.        Söderström, Helsingfors 1932
Ampumahiihto talviolympialaisissa 1998

XVII talviolympialaiset järjestettiin vuonna 1998 Naganossa, Japanissa. Ampumahiihdossa järjestettiin kuusi kilpailutapahtumaa.
Miehet > 10 km

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Ole Einar Bjørndalen | 27.16,2 / 0 |
| 2 |  | Frode Andresen | 28.17,8 / 2 |
| 3 |  | Ville Räikkönen | 28.21,7 / 1 |
Miehet > 20 km

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Halvard Hanevold | 56.16,4 / 1 |
| 2 |  | Pier Alberto Carrara | 56.21,9 / 0 |
| 3 |  | Aleksei Aidarov | 56.46,5 / 1 |
Miehet > 4 × 7,5 km viesti

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Ricco Gross Peter Sendel Sven Fischer Frank Luck | 1.21.36,2 / 0 |
| 2 |  | Egil Gjelland Halvard Hanevold Dag Bjørndalen Ole Einar Bjørndalen | 1.22.19,3 / 0 |
| 3 |  | Pavel Muslimov Vladimir Dratšov Sergei Tarasov Viktor Maigurov | 1.22.19,3 / 0 |
Naiset > 7,5 km

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Galina Kukleva | 23.08,0 / 1 |
| 2 |  | Uschi Disl | 23.08,7 / 1 |
| 3 |  | Katrin Apel | 23.32,4 / 1 |
Naiset > 15 km

| Sija | Maa | Kilpailija | Aika/ohilaukaukset |
| --- | --- | --- | --- |
| 1. |  | Ekaterina Dafovska | 54.52,0 / 0 |
| 2. |  | Olena Petrova | 55.09,8 / 1 |
| 3. |  | Uschi Disl | 55.17,9 / 1 |
Naiset > 4 × 7,5 km viesti

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Uschi Disl Martina Zellner Katrin Apel Petra Behle | 1.40.13,6 / 0 |
| 2 |  | Olga Melnik Galina Kukleva Albina Ahatova Olga Romasko | 1.40.25,2 / 0 |
| 3 |  | Ann Elen Skjelbreid Annette Sikveland Gunn Margit Andreassen Liv Grete Poirée | 1.40.37,3 / 2 |
Talviolympialaisten 1998 lajit
Alppihiihto
|
Ampumahiihto
|
Curling
|
Freestylehiihto
|
Jääkiekko
|
Kaukalopikaluistelu
|
Lumilautailu
|
Maastohiihto
|
Mäkihyppy
|
Ohjaskelkkailu
|
Pikaluistelu
|
Rattikelkkailu
|
Taitoluistelu
|
Yhdistetty
Cadini di Misurina

| Cadini di Misurina> Ciadìs de Meśorìn |
| --- | --- |

Maantiede
Sijainti:  Veneto, Italia
Päävuoristo:  Dolomiitit, Alpit
Korkein kohta
Nimi:  Cima Cadin di San Lucano
Korkeus meren-pinnan tasosta:  2 839 m
Sijainti:  Veneto, Italia
Cadini di Misurina on Italian Dolomiiteilla sijaitseva vuoristoalue. Ryhmän korkein huippu on Cima Cadin di San Lucano (2 839 m).
BitKeeper

| BitKeeper |
| --- | --- |

Kehittäjä:  BitMover
Kehityshistoria
Vakaa versio:  7.3.3 (29. joulukuuta 2018)
Tiedot
Ohjelmistotyyppi:  versionhallinta
Lisenssi:  Apache-lisenssi, versio 2.0
Aiheesta muualla
Verkkosivusto
BitKeeper on BitMoverin kehittämä hajautettu versionhallintajärjestelmä. BitKeeper oli alkuun kaupallinen, mutta on julkaistu vuonna 2016 avoimen lähdekoodin Apache-lisenssillä. BitKeeper oli ensimmäinen hajautettu versionhallintajärjestelmä, joka inspiroi projekteja kuten GNU Arch, Darcs ja Monotone.
BitKeeper on suunniteltu toimimaan useiden tietovarastojen (engl. repository) kanssa ja siirtämään tietoa niiden välillä.
BitMoverin Larry McVoy kertoi ohjelmasta Linux-ytimen kehityslistalla 30. syyskuuta 1998 sähköpostissa, jossa hän kommentoi että "Linus ei skaalaudu" ja ehdotti parempia työkaluja.
Ohjelman ensimmäinen julkaisuversio oli saatavilla 11. toukokuuta 2000.
BitKeeper otettiin käyttöön Linux-ytimen versionhallintaan vuonna 2002.
BitMover antoi BitKeeperin ilmaiseen käyttöön avoimen lähdekoodin projekteille, mutta sen ehtoja ja ratkaisua kritisoitiin. Richard Stallman kirjoitti lisenssiehdoista, joka kielsi osallistumisen kilpailevien järjestelmien kehitykseen.
Vuonna 2005 Andrew Tridgell pyrki tekemään BitKeeperiä käyttävän ohjelman takaisinmallinnuksella, joka oli vastoin BitKeeperin käyttöehtoja. Torvalds yritti sovitella Tridgellin ja BitMoverin Larry McVoyn välillä, mutta päättivät lopettaa BitKeeperin käytön.
Katsottuaan vaihtoehtoja Torvalds päätti kirjoittaa oman hajautetun versionhallintajärjestelmän Gitin BitKeeperin korvaajaksi, koska Linux-ytimen kehitystiimin tarpeet täyttävää avoimen lähdekoodin järjestelmää ei tuolloin ollut olemassa.
Antti Kuusi

Antti Kuusi (24. tammikuuta 1946 – 5. elokuuta 1969) oli suomalainen anarkisti ja mielipidevaikuttaja, joka julkaisi syksyllä 1968 pamfletin Ylioppilaitten vallankumous. Hän ennusti kirjassa muun muassa tietokoneiden ja uusien tehokkaiden kommunikaatiovälineiden mullistavan tulevaisuudessa maailman. Anssi Sinnemäen mukaan Kuusi oli Mikko Heikinheimon ohella toinen vuoden 1968 ylioppilaskumouksen keskeisistä suomalaisvaikuttajista. Kuusi oli myös yksi Ylioppilaslehden 5. joulukuuta 1968 ilmestyneen päiväämättömän numeron monista vt. päätoimittajista. Koulutukseltaan Kuusi oli valtiotieteen kandidaatti.
Kuusi kuoli vuonna 1969 vakavaan sairauteen. Hänen isänsä oli yhteiskunnallinen vaikuttaja ja poliitikko Pekka Kuusi.
Teoksia

Ylioppilaitten vallankumous. Delfiinikirjat. Otava 1968
Antagonist Zero

| Antagonist Zero> Tiedot |
| --- | --- |
Toiminnassa:  2010–
Tyylilaji:  death metal, doom metal
Kotipaikka:   Porvoo, Suomi
Laulukieli:  englanti
Jäsenet:  Ben Pakarinen, laulu, kitara   Ville Siikamäki, laulu   Juho Suokas, kitara   Fredde Sjöblom, bassokitara   Jussi Ruokolainen, rummut  
Entiset jäsenet:  Aleksi Tervo, rummut (2010–2013) 
Levy-yhtiö:  Violent Journey Records, 2012–  
Aiheesta muualla
Kotisivut
Infobox OKNimi-testi OK: 
Antagonist Zero on suomalainen metallimusiikin yhtye, joka perustettiin vuonna 2010. Yhtye kuvailee musiikkiaan katatoniseksi metalliksi, jossa on vivahteita death-, doom- ja post metalista.
Antagonist Zeron jäsenet ovat toimineet myös yhtyeissä Adastra, Cavus, Coprolith ja Lost in Tears.
Yhtyeen esikoisalbumi, Doomed, julkaistiin syyskuussa 2012.
Jäsenet

Ben Pakarinen – laulu, kitara
Ville Siikamäki – laulu
Juho Suokas – kitara
Fredde Sjöblom – bassokitara
Jussi Ruokolainen – rummut (2013–)
Jäsenet > Entiset jäsenet

Aleksi Tervo – rummut (2010–2013)
Diskografia

Nighttime Harmony (2012,  EP)
Doomed (2012)
No Tears (2015,  EP)
Aiheesta muualla

Yhtyeen kotisivu (Arkistoitu – Internet Archive)
Antagonist Zero Encyclopaedia Metallumissa (englanniksi)
Adolf Bock

Adolf Bock
Adolf Konrad Walter Bock (5. elokuuta 1890 Berliini – 13. tammikuuta 1968 Helsingborg) oli saksalaissyntyinen merimies ja taidemaalari. Hänen taiteilijauransa kesti 57 vuotta, joista 20 vuotta hän toimi Saksassa, 20 vuotta Suomessa ja 17 vuotta Ruotsissa. Adolf Bock on tunnettu lukuisista merimaalauksistaan. Maalarina hän oli pitkälti itseoppinut. Yksi Bockin bravuureista taiteilijana oli taito kuvata aaltojen liikettä suhteessa laivoihin. Bock maalasi aina vasemmalla kädellä, vaikka kirjoitti oikealla.
Aiheesta muualla

Adolf Bock : Välimeren rantamilta, Suomen Kuvalehti, 10.12.1927, nro 50, s. 29, Kansalliskirjaston digitaaliset aineistot
Andreas Düben

Andreas Düben
Andreas (myös: Anders) Düben (1597/8 Leipzig – 7. heinäkuuta 1662 Tukholma) oli saksalaissyntyinen, Ruotsiin asettunut säveltäjä, urkuri ja hovikapellimestari. Hänellä oli keskeinen asema Ruotsin musiikkielämässä 1600-luvun alkupuolella.
Elämä

Dübenin isä Andreas Düben (1558–1625) toimi Thomaskirchen urkurina vuodesta 1595 kuolemaansa saakka. Hänen äitinsä Elisabeth Bessler oli syntynyt vuonna 1563 ja kuoli Tukholmassa 1629. Düben opiskeli vuosina 1614–1620 Amsterdamissa Jan Pieterszoon Sweelinckin johdolla, aluksi Leipzigin kaupunginvaltuuston tuella. Kesäkuussa 1620 hän sai kaupunginvaltuustolta matkatuen, jonka turvin hän sai mahdollisuuden etsiä virkaa ulkomailta. Düben lähti Ruotsiin, jossa työllistyi ensin hoviurkurina. Myös hänen veljensä Martin Düben ja lankonsa Elias Decker työskentelivät urkureina Ruotsissa. Hovkapelletin pääkapellimestari Ludwick Billesin kuoltua vuonna 1640 Düben astui hänen seuraajakseen.
Vuonna 1625 Düben sai nimityksen Tukholman Saksalaisen kirkon urkuriksi. Vuonna 1649 tai 1650 hän pääsi urkuriksi myös Suurkirkkoon. Tässä tehtävässä häntä oli edeltänyt hänen veljensä Martin. Andreas Düben toimi näiden kahden kirkon urkurina ja hovikapellimestarina, kunnes kuoli vuonna 1662.
Düben meni vuoden 1625 jälkeen naimisiin Anna Maria Gabrielenin (myös Gabriels, Gabrielin, Kosselin; n. 1605–1690) kanssa. Gabrielen oli todennäköisesti hovimuusikko Peter Gabrielin leski ja työskenteli mahdollisesti Brandenburgin Maria Eleonooran hovin palveluksessa. Pariskunnalla oli kymmenen yhteistä lasta, joista useista tuli aktiivisia muusikoita. Andreas Dübenin kuoltua hänen pojastaan Gustaf Dübenistä tuli hovikapellimestari ja Saksalaisen kirkon urkuri.
Musiikki

Dübeniltä säilyneet sävellykset ovat yhdistettävissä hänen palvelukseensa kuninkaallisessa hovissa. Kahdelle a cappella -kuorolle sävelletty Pugna triumphalis esitettiin Kustaa II Aadolfin hautajaisissa vuonna 1634. Sen sanat ovat peräisin Toisesta kirjeestä Timoteukselle. Düben sävelsi musiikin myös Kaarle X Kustaan hautajaisia varten vuonna 1660. Kyseinen teos oli viidelle lauluäänelle ja continuolle Psalmin 51 sanoihin sävelletty Miserere mei Deus.
Kaarle X Kustaan kuoleman aikoihin Düben laati myös sävellyksen Georg Stiernhielmin runoon Kunne i Svea bygd the skalder. Teos on sävelletty lauluäänelle sekä continuolle, ja lisäksi siinä on lyhyt soittimellinen ritornello. Dübeniltä on lisäksi säilynyt ranskalaisvaikutteisia tanssiosia neli- tai viisihenkiselle jousiyhtyeelle sekä urkusävellyksiä.
Aiheesta muualla

IMSLP: nuotteja
Antti Kustaa Vuotila

Antti Kustaa Vuotila (ven. Антти Куста Вуотила, Antti Kusta Vuotila; 12. helmikuuta 1871 Oulu – 19. maaliskuuta 1918 Oulu) oli suomalainen pappi ja kirkkoherra. Hän toimi Kuolan niemimaalla Muurmannin evankelis-luterilaisen seurakunnan toisena ja viimeisenä kirkkoherrana vuodesta 1904, kunnes lopulta karkotettiin Venäjän lokakuun vallankumouksen jälkeen Suomeen.
Cardanon rengas

Cardanon rengas on ripustamistapa, Geronimo Cardanon keksimä tapa ripustaa esineitä siten, että ne säilyttävät pystyn asennon huolimatta ripustustuen liikkumisesta. Sitä käytetään etenkin laivoissa asetettaessa kompasseja, lamppuja, ilmapuntareita paikoilleen. Ripustettava esine asetetaan sen painopisteen yläpuolella olevan vaakasuoran akselin varaan. Akselia kannattaa rengas, joka taas kiertyy toisen edellistä vastaan kohtisuoran vaakasuoran akselin ympäri.
Ampumahiihto talviolympialaisissa 2014

| Ampumahiihto olympialaisissa 2014   |
| --- | --- | --- | --- | --- | --- | --- | --- |
| Normaalimatka |  | Miehet |  |  |  | Naiset |  |
| Pikakilpailu |  | Miehet |  |  |  | Naiset |  |
| Takaa-ajo |  | Miehet |  |  |  | Naiset |  |
| Yhteislähtö |  | Miehet |  |  |  | Naiset |  |
| Viesti |  | Miehet |  | Seka |  | Naiset |  |
Ampumahiihdossa kilpailtiin Sotšin 2014 talviolympialaisissa 9. – 22. helmikuuta Sotšin maasto- ja ampumahiihtokeskuksessa. Yleisöä mahtui 7 500 henkilöä.
Tapahtumia oli 11, joista viisi oli miehille ja viisi naisille. Näiden lisäksi käytiin olympialaisissa ensimmäistä kertaa sekaviestikilpailu, jossa jokaisessa joukkueessa kilpaili kaksi naista ja kaksi miestä.
Kilpailun aikataulu

Ajat ovat (UTC+4).
| Päivä | Aika | Laji |
| --- | --- | --- |
| 8. helmikuuta | 18:30 | Miesten 10 km pikamatka |
| 9. helmikuuta | 18:30 | Naisten 7.5 km pikamaka |
| 10. helmikuuta | 19:00 | Miesten 12.5 km takaa-ajo |
| 11. helmikuuta | 19:00 | Naisten 10 km takaa-ajo |
| 13. helmikuuta | 18:00 | Miesten 20 km normaalimatka |
| 14. helmikuuta | 18:00 | Naisten 15 km normaalimatka |
| 17. helmikuuta | 19:00 | Naisten 12.5 km yhteislähtö |
| 18. helmikuuta | 14:30 | Miesten 15 km yhteislähtö |
| 19. helmikuuta | 18:30 | Sekaviesti 4 x 6 km / 7.5 km  |
| 21. helmikuuta | 18:30 | Naisten 4 x 6 km viesti |
| 22. helmikuuta | 18:30 | Miesten 4 x 7.5 km viesti |
Mitaliyhteenveto > Mitalitaulukko

|  Ampumahiihto talviolympialaisissa 2014 – mitalitaulukko > Sijoitus |  Ampumahiihto talviolympialaisissa 2014 – mitalitaulukko > Maa |  Ampumahiihto talviolympialaisissa 2014 – mitalitaulukko > Kulta |  Ampumahiihto talviolympialaisissa 2014 – mitalitaulukko > Hopea |  Ampumahiihto talviolympialaisissa 2014 – mitalitaulukko > Pronssi |  Ampumahiihto talviolympialaisissa 2014 – mitalitaulukko > Yhteensä |
| --- | --- | --- | --- | --- | --- |
| 1 |  Norja | 3 | 1 | 2 | 6 |
| 2 |  Valko-Venäjä | 3 | 0 | 1 | 4 |
| 3 |  Ranska | 2 | 1 | 1 | 4 |
| 4 |  Venäjä | 1 | 0 | 1 | 4 |
| 4 |  Ukraina | 1 | 0 | 1 | 2 |
| 6 |  Slovakia | 1 | 0 | 0 | 1 |
| 7 |  Tšekki | 0 | 3 | 2 | 5 |
| 8 |  Saksa | 0 | 2 | 0 | 2 |
| 9 |  Itävalta | 0 | 1 | 1 | 2 |
| 10 |  Sveitsi | 0 | 1 | 0 | 1 |
| 11 |  Italia | 0 | 0 | 1 | 1 |
| 11 |  Slovenia | 0 | 0 | 1 | 1 |